**Likumprojekta „Grozījumi Ēku energoefektivitātes likumā”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta „Grozījumi Ēku energoefektivitātes likumā” (turpmāk – Likumprojekts) mērķis ir pārņemt Eiropas Parlamenta un Padomes 2018. gada 30. maija Direktīvas (ES) Nr.2018/844, ar ko groza Direktīvu 2010/31/ES par ēku energoefektivitāti un Direktīvu 2012/27/ES par energoefektivitāti prasības. Papildus Likumprojekts paredz atsevišķu Ēku energoefektivitāteslikumā esošo normu iekļaušanu būvniecības jomu regulējošajos normatīvajos aktos.Likumprojekts stājas spēkā vispārējā kārtībā.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2018.gada 12.jūnija sēdes protokollēmuma (prot.Nr.28 1.§) 2.punkts un Ekonomikas ministrijas iniciatīva, lai nodrošinātu Eiropas Parlamenta un Padomes 2018.gada 30.maija Direktīvas (ES) Nr.2018/844, ar ko groza Direktīvu 2010/31/ES par ēku energoefektivitāti un Direktīvu 2012/27/ES par energoefektivitāti (turpmāk – Direktīva 2018/844) prasību pārņemšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **I Direktīva 2018/844 nosaka šādas jaunas prasības šādos virzienos:**1. Eiropas Parlamenta un Padomes 2010.gada 19.maija Direktīva Nr. 2010/31/ES par ēku energoefektivitāti un ar ko groza Direktīvu 2002/91/EK (turpmāk – Direktīva 2010/31/ES) papildināta ar jaunu definīciju, kas Likumprojektā pārņemta, precizējot definīciju “ēkas inženiertehniskā sistēma” .
2. Direktīva 2010/31/ES papildināta ar prasībām ēkas inženiertehniskajām sistēmām. Proti, noteiktas prasības ēku temperatūras pašregulējošo ierīču uzstādīšanai, ēku elektromobilitātes veicināšanai. Ar Likumprojektu tiek precizēts Ēku energoefektivitātes likuma 4.pants, nosakot deleģējumu jaunu Ministra kabineta noteikumu izstrādei, kuros tiks iekļautas ekspluatējamu ēku minimālās energoefektivitātes prasības.
3. Direktīvā 2010/31/ES precizētas apkures sistēmas un gaisa kondicionēšanas sistēmas pārbaudes prasības, inženiertehniskās sistēmas pārbaudēs iekļaujot arī ventilācijas sistēmu, kas apvienotas ar apkures vai gaisa kondicionēšanas sistēmām. Tādēļ ar Likumprojektu tiek precizētas apkures sistēmas un gaisa kondicionēšanas sistēmas novērtēšanas prasības, kā arī sniegti alternatīvi pasākumi novērtēšanas veikšanai.
4. Direktīvā 2010/31/ES precizēta ēku energoefektivitātes aprēķina metodoloģija, kur precizētas energoefektivitātes novērtēšanas izteikšanas prasības, pieprasot ēkas energoefektivitāti gan energosertifikācijas vajadzībām, gan ēkas minimālo energoefektivitātes prasību noteikšanas vajadzībām izteikt primārās enerģijas rādītājos. Tādēļ ar Likumprojektu Ēku energoefektivitātes likuma 9.pants tiek izteikts jaunā redakcijā, izsakot energoefektivitātes klasifikāciju atbilstoši šādiem rādītājiem: ēkas energoefektivitātes novērtējums apkurei un ēkas primārās enerģijas novērtējums.

**II** **Ekonomikas ministrijas iniciatīvas:** 1) Lai novērstu Eiropas Komisijas 2019.gada 24.janvāra formālo paziņojumu pārkāpuma procedūras lietas Nr.2018/2344 potenciālos riskus par Direktīvas 2012/27/ES 9.panta 3.punkta pārņemšanu, Likumprojekts paredz deleģējumu jaunu Ministra kabineta noteikumu izstrādei, iekļaujot ekspluatējamu ēku minimālās energoefektivitātes prasības. Papildus minētajos Ministru kabineta noteikumos tiks transponēti (pārņemti) pienākumi un prasības par siltumenerģijas siltuma maksas sadalītāju vai siltumenerģijas skaitītāju uzstādīšanu.2) Ar Likumprojektu Ēku energoefektivitātes likuma 3.pantā paredzētas likuma tvēruma izmaiņas, nosakot, ka projektējamu, atjaunojamu vai pārbūvējumu ēku prasības nosaka būvniecības jomu regulējošie normatīvie akti, likumā saglabājot prasības, kas attiecināmas uz ekspluatācijā esošām ēkām.3) Ar Likumprojektu tiek precizētas normas, kas attiecinātas uz platību kvadrātmetros, precizējot tās uz kopējās iekštelpu platības kvadrātmetriem.4) Ar Likumprojektu tiek paredzēts jauns Ēku energoefektivitātes likumā ietverto izņēmumu gadījums, kas attiecas uz Latvijas Republikas diplomātiskās un konsulārās pārstāvniecības ēkām. Uz šādām ēkām attiecas Latvijas normatīvo aktu prasības, vienlaikus ēkām, kas atrodas citās klimata zonās, nav tehniski precīzi piemērojamas gan energoefektivitātes un energosertifikācijas, gan klimatoloģijas piemērojamie parametri un prasības. Likumprojektā noteikts, ka šādu ēku projektēšanu, būvniecību un ekspluatācijas uzraudzību organizē valsts akciju sabiedrība “Valsts nekustamie īpašumi”, kas koordinē energoefektivitātes principu ievērošanu ēkās, kā arī energoefektivitātes pasākumu veikšanu atbilstoši konkrētās vietas klimatiskajiem apstākļiem un uzņemošās valsts normatīvo aktu prasībām, ja to piemērošana nepieciešama.5) Likumprojektā precizētas energoefektivitātes minimālās prasības Ēku energoefektivitātes likuma 4.pantā, atstājot prasības tikai ekspluatējamām ēkām. Likumprojektā iekļauta norma par minimālo prasību noteikšanu būvniecības jomu regulējošos normatīvajos aktos, saglabājot Ēku energoefektivitātes likumā ietvertos izņēmumus, ar kuriem pārņemtas Direktīvas 2010/31/ES prasības.6) Ar Likumprojektu Ēku energoefektivitātes likuma 9.pantā izslēgti nosacījumi par pamata un paaugstinātas energoefektivitātes klasēm. Tas pamatojams ar to, ka jau šobrīd ir spēkā minimālās energoefektivitātes prasība jaunbūvēm, kur valsts sektora ēkām jāsasniedz gandrīz nulles enerģijas patēriņa ēkas līmenis, kas atbilstoši svītrotajām prasībām būtu kvalificējamas kā pamata klases ēkas, līdz ar to iepriekš noteiktais sadalījums ir zaudējis aktualitāti un Ēku energoefektivitātes likuma 9.pants sašaurināts līdz prasībām, lai pārņemtu Direktīvas 2010/31/ES 1.pielikuma 1.punkta prasības un izteikt ēkas energoefektivitāti un ēkas klasifikāciju primārajā enerģijā. 7) Ar Likumprojektu precizēta neatkarīga eksperta definīcija, atsakoties no termina “energoauditors”. Šāds termins tiek lietots Energoefektivitātes likumā un līdz šim veicinājis neskaidrību par normās noteiktajiem procesiem un prasībām. Ar Likumprojektu tiek izpildīta Ministru kabineta 2018.gada 12.jūnija sēdes protokollēmuma “Noteikumu projekts "Grozījums Ministru kabineta 2016.gada 26.jūlija noteikumos Nr.487 "Uzņēmumu energoaudita noteikumi""” (prot.Nr.28 1.§) 2.punktā Ekonomikas ministrijai dotais uzdevums izvērtēt nepieciešamību savstarpēji saskaņot Energoefektivitātes likuma un Ēku energoefektivitātes likuma tiesību normas, novēršot to iespējamās kolīzijas.8) Ar Likumprojektu tiek piedāvāts paplašināt ēku energosertifikācijas pienākumus dzīvojamo ēku sektorā, ilgtermiņā sertificējot visu dzīvojamo ēku fondu. Šādas prasības izvirzītas, jo Direktīvas 2010/31/ES 12.panta a) apakšpunkta prasības nosaka ēkas daļu energosertifikācijas pienākumu dzīvokļu pārdošanas, īrēšanas vai nedzīvojamo telpu nomāšanas gadījumā. Lai mazinātu slogu individuāliem dzīvokļu īpašniekiem šīs prasības izpildei, pienākums paredzēts visai ēkai kopumā. Tāpat energosertifikācijas pamata mērķis ir vispārīga ēku vai tās daļas energoefektivitātes uzlabošana, kas daudzdzīvokļu ēku gadījumā iespējams ir tikai ar visu ēkas īpašnieku kopīgu lēmumu un kopīgas darbības rezultātā, nevis īstenojams individuāli. Šo iemeslu dēļ, Ekonomikas ministrijas ieskatā, būtu attīstāms visas ēkas energoefektivitātes novērtējums, ne tikai atsevišķi ēkas daļas novērtējumi. Tāpat ilgtermiņā tiktu iegūts visa dzīvojamo ēku fonda energoefektivitātes potenciāls, kā arī veicināta izpratne par ēku energoefektivitātes jautājumiem.9) Likumprojekts precizē Ēku energoefektivitātes likuma 14.panta trešās daļas (“Valsts pērk vai nomā tikai tādas ēkas, kas atbilst šā likuma 4.pantā noteiktajām energoefektivitātes minimālajām prasībām, ko apliecina ēkas energosertifikāts.”) tvērumu. Turpmāk likuma 14.panta trešajā daļā noteiktās prasības attieksies uz līgumiem, kuru vērtība ir vienāda ar Eiropas Parlamenta un Padomes 2014. gada 26. februāra Direktīvas 2014/24/ES par publisko iepirkumu un ar ko atceļ Direktīvu 2004/18/EK 4.pantā noteiktajām robežvērtībām vai lielāka par tām. 10) Likumprojektā iekļauti atsevišķi tehniski precizējumi. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Publisku ēku īpašnieki (Publiska ēka Latvijas normatīvajos aktos ir definēta 2015. gada 30. jūnija Ministru kabineta noteikumu Nr. 331 “Noteikumi par Latvijas būvnormatīvu LBN 208-15 “Publiskas būves”” apstiprinātajā Latvijas būvnormatīvā LBN 208-15 "Publiskas būves", kur 2.4. punkta terminā noteikts, ka publiska būve ir ēka, kurā vairāk nekā 50 % ēkas kopējās platības ir publiskas telpas vai telpas publiskas funkcijas nodrošināšanai, vai inženierbūve, kura paredzēta publiskai lietošanai (piemēram, estrādes, stadioni). Saskaņā ar Būvniecības valsts kontroles biroja sniegto informāciju (dati uz 2017. gada 31. maiju) Latvijā ir aptuveni 9865  publisku ēku no kurām 5275 (53%) ēkas pieder privātpersonām, 2986 ēkas (30%) – pašvaldībām un valstij 1604 ēkas (17%).
2. Dzīvojamo māju īpašnieki.

 3. Neatkarīgi eksperti, kas ir tiesīgi veikt ēkas un ēkas daļas energosertifikāciju. Saskaņā ar Būvniecības informācijas sistēmas datiem 94 neatkarīgi eksperti ir tiesīgi veikt ēkas un ēkas daļas energosertifikāciju. 4. Biedrība „Latvijas Siltuma, gāzes un ūdens tehnoloģijas inženieru savienība”, kas veic neatkarīgu ekspertu kompetences novērtēšanu un patstāvīgās prakses uzraudzību. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
|  **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Likumprojekts groza Ēku energoefektivitātes likuma 4.pantu, nosakot deleģējumu jaunu Ministru kabineta noteikumu izstrādei, iekļaujot ekspluatējamu ēku minimālās energoefektivitātes prasības.  |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Likumprojekta nepieciešamību nosaka Eiropas Parlamenta un Padomes 2018.gada 30.maija Direktīvas (ES) 2018/844, ar ko groza Direktīvu 2010/31/ES par ēku energoefektivitāti un Direktīvu 2012/27/ES par energoefektivitāti, 3. panta 1. punkts, kurā teikts, ka dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības, līdz 2020. gada 10. martam.Likumprojekts netieši skar tiesību normas, ar kurām pārņemta Eiropas Parlamenta un Padomes 2010.gada 19.maija Direktīva 2010/31/ES par ēku energoefektivitāti un ar ko groza Direktīvu 2002/91/EK (turpmāk – Direktīva 2010/31/ES). Normas, kas izslēgtas no Ēku energoefektivitātes likuma, bet kuras pārņem minēto direktīvu, iekļautas būvniecības jomu regulējošos normatīvajos aktos, un tiks iekļautas uz Likumprojekta pamata izstrādājamos Ministru kabineta noteikumos. |
| 2. | Citas starptautiskās saistības | Projekts šo jomu neskar |
| 3. | Cita informācija | Direktīvas 2018/844 pārņemšanai papildus izstrādājamie Ministru kabineta noteikumu projekti:1. “Ekspluatējamu ēku energoefektivitātes minimālās prasības” (VSS – 94) (Direktīvas 2018/844 1.panta 5.punkts (Direktīvas 2010/31/ES 8.panta 1.punkta trešā rindkopa; 3.punkts); 1.panta 7.punkts (Direktīvas 2010/31/ES 14.panta 1., 3.punkts; 15.panta. 1., 3.punkts); 1.panta b) apakšpunkts; I pielikuma 1. punkts);
2. “Grozījumi Ministru kabineta 2015. gada 16. jūnija noteikumos Nr. 310 “Noteikumi par Latvijas būvnormatīvu LBN 231-15 “Dzīvojamo un publisko ēku apkure un ventilācija”” (VSS - 97) (Direktīvas 2018/844 1.panta 5.punkts (Direktīvas 2010/31/ES 8.panta 1.punkta trešā rindkopa); 1.panta 7.punkts (Direktīvas 2010/31/ES 14.panta 4.punkts; 15.panta 4.punkts));
3. “Grozījumi Ministru kabineta 2015. gada 30. jūnija noteikumos Nr. 331 “Noteikumi par Latvijas būvnormatīvu LBN 208-15 “Publiskas būves””” (VSS - 152) (Direktīvas 2018/844 1.panta 5.punkts (Direktīvas 2010/31/ES 8.panta 2.punkts; 6.punkta a) apakšpunkts));
4. “Grozījumi Ministru kabineta 2015. gada 30. jūnija noteikumos Nr. 340 “Noteikumi par Latvijas būvnormatīvu LBN 211-15 “Dzīvojamās ēkas””” (VSS - 153) (Direktīvas 2018/844 1.panta 5.punkts (Direktīvas 2010/31/ES 8.panta 5., 6.punkts);
5. “Grozījumi Ministru kabineta 2019. gada 25. jūnija noteikumos Nr. 280 “Noteikumi par Latvijas būvnormatīvu LBN 002-19 "Ēku norobežojošo konstrukciju siltumtehnika””” (Direktīvas 2018/844 1.panta 3.punkts (Direktīvas 2010/31/ES 6.panta 1.punkts));
6. “Grozījumi Ministru kabineta 2013. gada 25. jūnija noteikumos Nr. 348 “Ēkas energoefektivitātes aprēķina metode””;
7. “Grozījumi Ministru kabineta 2013. gada 9. jūlija noteikumos Nr. 383 “Noteikumi par ēku energosertifikāciju””.

Attiecībā uz Direktīvas 2018/844 1.panta:1.punktac) apakšpunktu:15.a) terminu “apkures sistēma” plānots iekļaut Ministru kabineta 2013.gada 9.jūlija noteikumos Nr.383 “Noteikumi par ēku energosertifikāciju” vai Ministru kabineta 2013.gada 25.jūnija noteikumos nr.348 “Ēkas energoefektivitātes aprēķina metode”; 15.c) termins “energoefektivitātes līgums” iekļauts Energoefektivitātes likuma 14.panta pirmajā daļā; 2.punktu (Direktīvas 2010/31/ES 2a.pants) – tiks pārņemts, izstrādājot Ēku ilgtermiņa atjaunošanas stratēģiju; 3. punktu – tiks veikti grozījumi Ministru kabineta 2019. gada 25. jūnija noteikumos Nr. 280 “Noteikumi par Latvijas būvnormatīvu LBN 002-19 "Ēku norobežojošo konstrukciju siltumtehnika””, Ministru kabineta 2013.gada 9.jūlija noteikumos Nr.383 “Noteikumi par ēku energosertifikāciju” vai Ministru kabineta 2013.gada 25.jūnija noteikumos nr.348 “Ēkas energoefektivitātes aprēķina metode”; 4.punktu – prasības noteiktas Ēku energoefektivitātes likuma 5.panta otrajā, trešajā un ceturtajā daļā, 8.panta piektajā daļā; 6.punktu **–** prasības noteiktas Ministru kabineta 2016.gada 11.oktobra noteikumu Nr.668 “Energoefektivitātes monitoringa un piemērojamā energopārvaldības sistēmas standarta noteikumi” 5. un 15.punktā. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2018. gada 30. maija Direktīva (ES) 2018/844, ar ko groza Direktīvu 2010/31/ES par ēku energoefektivitāti un Direktīvu 2012/27/ES par energoefektivitāti |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 1.panta 1.punkta a) apakšpunkts (grozīts Direktīvas 2010/31/ES 2.pants) | Ēku energoefektivitātes likuma (Likums) 1.panta 3.punkts (Likumprojekta 1.pants) | Pārņemts pilnībā | Neparedz stingrākas prasības |
| 1.panta 1.punkta b) apakšpunkts (grozīts Direktīvas 2010/31/ES 2.pants) | Likuma 1.panta 3.1 punkts (Likumprojekta 1.pants) | Pārņemts pilnībā | Neparedz stingrākas prasības |
| 1.panta 2.punkts (Direktīva 2010/31/ES papildināta ar 2.a pantu) | Likuma 10.pants (Likumprojekta 6.pants) | Pārņemts pilnībā | Neparedz stingrākas prasības |
| 1.panta 5.punkts (Direktīvas 2010/31/ES 8.panta 1.punkts jaunā redakcijā) | Likuma 4.pants (Likumprojekta 3.pants) | Pārņemts pilnībā | Neparedz stingrākas prasības |
| 1.panta 7.punkts (Direktīvas 2010/31/ES 14.pantsjaunā redakcijā) | Likuma 11.pants (Likumprojekta 6.pants);  | Pārņemts pilnībā | Neparedz stingrākas prasības |
| Pielikuma 1. un 2.punkts (Direktīvas 2010/31/ES I pielikuma 1. un 2.punkts jaunā redakcijā) | Likuma 9.pants (Likumprojekta 6.pants) | Pārņemts pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība Likumprojekta izstrādē nodrošināta, pirms Likumprojekta izsludināšanas Valsts sekretāru sanāksmē to publicējot Ekonomikas ministrijas un Ministru kabineta tīmekļvietnē, kā arī tiks nodrošināta turpmākā Likumprojekta saskaņošanas gaitā pēc tā izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Lai informētu sabiedrību par Likumprojektu un dotu iespēju izteikt par to viedokli, Likumprojekts un tā anotācija tika ievietoti Ekonomikas ministrijas tīmekļvietnē sadaļā “Sabiedrības līdzdalība” – “Diskusiju dokumenti”: <https://em.gov.lv/lv/Ministrija/sabiedribas_lidzdaliba/diskusiju_dokumenti/>un Ministru kabineta tīmekļvietnē:<https://www.mk.gov.lv/content/ministru-kabineta-diskusiju-dokumenti>.Sabiedrības pārstāvjiem bija iespēja sniegt viedokli par Likumprojektu no 2019.gada 7.oktobra līdz 2019.gada 7.novembrim. |
| 3. | Sabiedrības līdzdalības rezultāti | Likumprojekta sabiedriskās apspriešanas laikā Ekonomikas ministrijas un Ministru kabineta tīmekļvietnē priekšlikumi vai iebildumi netika saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Būvniecības valsts kontroles birojs |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija.Likumprojekts tiks izpildīts ar esošajiem cilvēkresursiem. |
| 3. | Cita informācija | Papildus finansējums no valsts budžeta nav nepieciešams, jo Būvniecības valsts kontroles birojs ar Likumprojektu uzliktos pienākumus realizēs atbilstoši kompetencei un piešķirtā budžeta ietvaros. |

Ekonomikas ministrs J. Vitenbergs

Truhanova, 67013006

Karina.Truhanova@em.gov.lv

v\_sk = 2309